Euroopan parlamentin vasemmistoryhmä – GUE/NGL

Euroopan parlamentin vasemmistoryhmä – GUE/NGL  on poliittinen ryhmä, joka edustaa Euroopan parlamentin vasemmistolaisia jäseniä. Vuoden 2024 europarlamenttivaalien jälkeen ryhmällä on 46 paikkaa 720-jäsenisessä parlamentissa, mikä tekee siitä yhden pienimmistä ryhmistä. Ryhmän puheenjohtajina toimivat Manon Aubry ja Martin Schirdewan.

GUE/NGL:ssä on kaksi europuoluetta, Euroopan vasemmistoliitto planeetan ja ihmisten puolesta (lyh. ELA) ja Euroopan vasemmistopuolue.

 Historia 
Vuonna 1994 konfederaatioliittoumaksi perustettu ryhmä sai alkunsa aiemmista kommunistien ja liittoutuneiden ryhmästä, jotka olivat peräisin 1970-luvulta, ja se on kehittynyt sisältämään pohjoismaisia vihreän vasemmiston elementtejä sekä kapitalismin vastaista suuntausta.

Ryhmä sai vuoden 2019 europarlamenttivaaleissa 41 jäsentä parlamenttiin.https://europeelects.eu/ep2019/ Live Projection: EU Election Result Ennen vuotta 2021 ryhmän nimi oli Euroopan yhtynyt vasemmisto / Pohjoismaiden vihreä vasemmisto (GUE/NGL, Gauche Unitaire Europeénne / Nordic Green Left).

 Politiikka 
GUE/NGL:n ideologia korostaa työntekijöiden oikeuksia, säästötoimien ja yksityistämisen vastustusta, ympäristönsuojelua, feminismin ja ihmisoikeuksien edistämistä sekä militarisoinnin sijaan rauhaa suosivaa ulkopolitiikkaa. Se kritisoi usein Euroopan unionia yritysten etujen asettamista sosiaalisen solidaarisuuden edelle.

Euroopan vasemmistoliiton jäsenet edustavat punavihreää vasemmistoa ja feminismiä. Euroopan vasemmistopuolueen edustajissa on ekososialisteja ja kommunisteja. Demokraattisen sosialismin kannattajia löytyy molemmista.

Maittain tarkasteltuna ryhmän suurin puolue on ranskalainen Alistumaton Ranska, jolla on yhdeksän europarlamentaarikkoa. Suhteessa kunkin maan meppien kokonaismäärään Suomen prosenttiosuus on kuitenkin suurin, sillä 20 % suomalaismepeistä kuuluu GUE/NGL:ään. Suomalaisina ryhmään kuuluvat ELA:n kautta Vasemmistoliiton edustajat Li Andersson, Merja Kyllönen ja Jussi Saramo.

 Jäsenet 
pienoiskuva|Karttaan on merkitty punaisella maat, joiden edustajia kuuluu Euroopan parlamentin vasemmistoryhmään. Tummemmalla värillä on merkitty ne maat, joista on enemmän kuin yksi vasemmistoedustaja.
ValtioPuolueLiittoumaSosialistinen puolueNGL/ELAEläinten hyvinvoinnin puolueNGLEH BilduGUE/ELAYhdistynyt vasemmistoGUEPodemosGUE/ELASinn FéinNGLSELGUEL’altra Europa con TsiprasGUESYRIZAGUEAKELGUEVasemmistoblokkiGUE/ELADemokraattinen YhtenäisyyslistaGUEAlistumaton RanskaGUEVasemmistopuolueNGL/ELAVasemmistoGUEVasemmistoliittoNGL/ELAPunavihreä AllianssiNGLKSCMGUETarkkailijajäsenetVasemmistoSosialistinen vasemmistopuolueNGL/ELASveitsin työväenpuolue

 Lähteet 

 Aiheesta muualla 

Euroopan parlamentin vasemmistoryhmän viralliset verkkosivut 

Luokka:Europarlamenttiryhmät